
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2438 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση κυκλοφοριακών ρυθμίσεων στη Δημοτι¬ 
κή Κοινότητα Εμπορείου στο Δήμο Θήρας. 

2 Έγκριση της 890/2017 απόφασης Δημοτικού Συμ¬ 
βουλίου Δήμου Λαρισαίων περί κυκλοφοριακών 
ρυθμίσεων. 

3 Αναστολή λειτουργίας ΕΠΑ.Σ. Μαθητείας Υμητ¬ 
τού. 


ΑΠΟΦΑΣΕΙΣ 

Αριθμ. 34085/ΜΟΕ (1) 

Έγκριση κυκλοφοριακών ρυθμίσεων στη Δημο¬ 
τική Κοινότητα Εμπορείου στο Δήμο Θήρας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

• του ν. 2503/1997 (ΦΕΚ107/Α') «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις», 

• του ν. 3852/2010 (ΦΕΚ 87/Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», 

• του π.δ. 143/2010 (ΦΕΚ 236/Α') «Οργανισμός της 
Αποκεντρωμένης Διοίκησης Αιγαίου», 

• των άρθρων 52 παρ. 1,52Α και 109 του ν. 2696/1999 
(ΦΕΚ 57/Α') «Κύρωση του Κώδικα Οδικής Κυκλοφορίας», 
όπως ισχύουν, 

• της πράξης 4 του Υπουργικού Συμβουλίου της 
06-02-2015 (ΦΕΚ 24/Α706-02-2015) και το άρθρο 56 του 
ν. 4257/2014 (ΦΕΚ 93/Α714-04-2014) περί άσκησης κα¬ 
θηκόντων Γενικού Γραμματέα όταν η θέση είναι κενή, 
σε συνδυασμό με το άρθρο 28 παρ. 1 του ν. 4325/2015 
(ΦΕΚ 47/Α711-05-2015), 

•τιςυπ'αριθ. 49/2012,1115/2012 και 819/2013 αποφά¬ 
σεις του Δ' Τμήματος του Συμβουλίου της Επικράτειας, 


αναφορικά με τη διαδικασία θέσπισης κυκλοφοριακών 
και άλλων συναφών ρυθμίσεων από τους ΟΤΑ για τις 
οδούς αρμοδιότητάς τους, 

• το αριθ. πρωτ. 15109/13.05.2013 έγγραφο του Υπουρ¬ 
γείου Εσωτερικών με θέμα «Εγκρίσεις αποφάσεων συλ¬ 
λογικών οργάνων των ΟΤΑ που αφορούν μέτρα ρύθμι¬ 
σης οδικής κυκλοφορίας από τους Γενικούς Γραμματείς 
Αποκεντρωμένων Διοικήσεων», 

• της αριθ. πρωτ οικ. 53774/6893/01.10.2013 απόφα¬ 
σης της Γενικής Γραμματέως Αποκεντρωμένης Διοίκη¬ 
σης Αιγαίου που αφορά την ανάθεση στην Δ/νση Τεχνι- 
κού Ελέγχου της άσκησης της αρμοδιότητας έγκρισης 
αποφάσεων ΟΤΑ της χωρικής αρμοδιότητας της Απο¬ 
κεντρωμένης Διοίκησης Αιγαίου περί κυκλοφοριακών 
ρυθμίσεων, 

■ της υπ'αριθ. 14192/15.05.2017 (ΦΕΚ 250/Υ.Ο.Δ.Δ./ 
26.05.2017) απόφασης του Υπουργού Εσωτερικών περί 
διορισμού του Νικόλαου Θεοδωρίδη ως Συντονιστή της 
Α.Δ. Αιγαίου, 

• της με ΑΠ 32950/06-06-2017 (με ΑΔΑ 65ΦΟΡ11-1ΣΨ 
και ΦΕΚ 2034/Β72017) απόφασης του Συντονιστή ΑΔ 
Αιγαίου με θέμα «Μεταβίβαση αρμοδιοτήτων και παρο¬ 
χή εξουσιοδότησης υπογραφής πράξεων και εγγράφων 
"Με εντολή Συντονιστή" στον Προϊστάμενο της Γενικής 
Διεύθυνσης Χωροταξικής και Περιβαλλοντικής Πολιτικής 
της Αποκεντρωμένης Διοίκησης Αιγαίου και στους Προ¬ 
ϊσταμένους των οργανικών μονάδων αυτής». 

2. Την υπ'αριθ. 56/2018 απόφαση του Δημοτικού Συμ¬ 
βουλίου Θήρας (ΑΔΑ:Ω6Ζ4ΩΡΝ-ΒΨ6), την εισήγηση με 
τεχνική περιγραφή και θεωρημένη μελέτη του Συγκοι- 
νωνιολόγου Σταύρου Κωνσταντινίδη με τίτλο «ΣΗΜΕΙ¬ 
ΑΚΕΣ ΚΥΚΛΟΦΟΡΙΑΚΕΣ ΠΑΡΕΜΒΑΣΕΙΣ ΣΤΟ ΕΜΠΟΡΕΙΟ 
ΘΗΡΑΣ» από την Διεύθυνση Τεχνικών Υπηρεσιών του 
Δήμου Θήρας. 

3. Τη με αριθ. πρωτ. 10279/5.9.2016 (ΑΔΑ 63ΞΤΩΡΝ- 
66Θ) απόφαση της Διεύθυνσης Τεχνικών Υπηρεσιών 
του Δήμου Θήρας σύμφωνα με την οποία εγκρίνεται τη 
μελέτη του Συγκοινωνιολόγου Σταύρου Κωνσταντινίδη 
με τίτλο «ΣΗΜΕΙΑΚΕΣ ΚΥΚΛΟΦΟΡΙΑΚΕΣ ΠΑΡΕΜΒΑΣΕΙΣ 
ΣΤΟ ΕΜΠΟΡΕΙΟ ΘΗΡΑΣ». 

4. Το αριθ. πρωτ. 19144/28.3.2018 έγγραφο του Τμή¬ 
ματος Διοίκησης Ν. Κυκλάδων της Δ/νσης Διοικητικού - 
Οικονομικού Νοτίου Αιγαίου ΑΔΑ, σύμφωνα με το οποίο 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2438/26.06.2018 


η υπ'αριθ. 56/2018 απόφαση Δημοτικού Συμβουλίου 
Θήρας είναι νομοτύπως ληφθείσα. 

5. Τη με αριθ. πρωτ. 32839/6.6.2018 Α.Δ.Α, Τεχνική 
Περιγραφή της Διεύθυνσης Τεχνικών Υπηρεσιών του 
Δήμου Θήρας περί κυκλοφοριακών ρυθμίσεων στην 
Δ.Κ. Εμπορείου. 

6. Το γεγονός ότι για την εφαρμογή της υπ' αριθ. 
56/2018 απόφασης του Δημοτικού Συμβουλίου Θήρας 
δεν προκαλείται δαπάνη που θα βαρύνει τον προϋπο¬ 
λογισμό οικονομικού έτους 2018 του Δήμου Θήρας, 
αποφασίζουμε: 

Εγκρίνουμε τις κυκλοφοριακές ρυθμίσεις στη Δημοτι¬ 
κή Κοινότητα Εμπορείου Δήμου Θήρας στις θέσεις με εν¬ 
δεικτικές συντεταγμένες κατά ΕΓΣΑ '87 όπως παρακάτω: 

Α. ΕΜΠΟΡΕΙΟ: 

•Τη μονοδρόμηση της δημοτικής οδού από το Νηπι¬ 
αγωγείο Εμπορείου προς την κεντρική πλατεία, από το 
σημείο Α(629688, 4024208) έως το σημείο Β(629452, 
4024212), με την αυτή κατεύθυνση. 

•Τη μονοδρόμηση της δημοτικής κάθετης οδού που 
άρχεται από την Επαρχιακή Φηρών - Περίσσας και κα¬ 
ταλήγει στο Νηπιαγωγείο Εμπορείου, από το σημείο 
Γ(629648,4024056) έως το σημείο Δ(629678,4024163), 
με την αυτή κατεύθυνση. 

•Τη μονοδρόμηση της δημοτικής κάθετης οδού που 
άρχεται από την Επαρχιακή Φηρών - Περίσσας και κατα¬ 
λήγει στο Δημοτικό Σχολείο Εμπορείου, από το σημείο 
Ε(629589,4024082) έως το ση μείο Ζ(629586,4024206), 
με την αυτή κατεύθυνση. 

• Τη μονοδρόμηση της δημοτικής οδού που άρχεται 
από την κεντρική πλατεία και καταλήγει μέσω των χώ¬ 
ρων στάθμευσης στον δρόμο του Αγ. Γεωργίου προς 
Περίβολο, από το σημείο Η(629427, 4024207) έως το 
σημείο 0(629283,4024110), με την αυτή κατεύθυνση. 

• Τη μονοδρόμηση της δημοτικής οδού που άρχεται 
από τους χώρους στάθμευσης πλησίον της κεντρικής 
πλατείας και καταλήγει στο Γυμνάσιο, από το σημείο 
1(629392, 4024189) έως το σημείο Κ(629500, 4024028), 
με την αυτή κατεύθυνση. 

Στο πέρας των ανωτέρω υπό μονοδρόμηση οδών θα 
τοποθετηθούν ρυθμιστικές πινακίδες (Ρ-7), ενώ στις κα¬ 
θέτους θα τοποθετηθούν αναλόγως ρυθμιστικές πινακί¬ 
δες (Ρ-27) και (Ρ-28). 

•Την απαγόρευση εισόδου σε οχήματα συνολικού βά¬ 
ρους που υπερβαίνει τους πέντε (5) τόνους, σε τμήμα 
οδού του οικισμού Εμπορείου, από το σημείο Λ(629025, 
4024325) έως το σημείο Μ(630214,4023798) με την το¬ 
ποθέτηση ρυθμιστικών πινακίδων (Ρ-23) στα εν λόγω 
σημεία Λ και Μ. 

Β. ΠΕΡΙΣΣΑ: 

•Την ετήσια θερινή (αρχόμενης από την 1 Μάίου έως 
τις 31 Οκτωβρίου και ώρα 14:00 έως 06:00) πεζοδρό¬ 
μηση τμήματος της παραλιακής οδού από το σημείο 
Ν(632213,4024157) (εκκλησία τουΤιμίου Σταυρού) έως 
την διασταύρωση στο σημείο Ξ(631725, 4023516), με 
την τοποθέτηση ρυθμιστικών πινακίδων (Ρ-66) και (Ρ-19) 
στα παραπάνω σημεία. 

με τις εξής προϋποθέσεις: 


1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. Τυχόν αλλαγή δρομολογίων που προκύπτει 
από την παρούσα θα υλοποιείται μόνο κατόπιν σχετικής 
εγκριτικής απόφασης του κατά περίπτωση αρμοδίου 
οργάνου. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Οι οδοί επί των οποίων θα γίνουν οι κυκλοφοριακές 
ρυθμίσεις θα πρέπει να συντηρούνται από τον Δήμο. 

5. Την αυτοδίκαιη ανάκλησή της, σε περίπτωση μη 
τήρησης των όρων και των προϋποθέσεων που έχουν 
τεθεί από τους αρμόδιους φορείς καθώς και με την από¬ 
φαση αυτή. 

6. Τη μη νομιμοποίηση τυχόν παράνομων ενεργειών. 

7. Την παρακολούθηση της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

8. Να τηρούνται απαρέγκλιτα τα όσα αναγράφονται 
στην εισήγηση με τεχνική περιγραφή και θεωρημένη 
μελέτη του Συγκοινωνιολόγου Σταύρου Κωνσταντινίδη 
με τίτλο «ΣΗΜΕΙΑΚΕΣ ΚΥΚΛΟΦΟΡΙΑΚΕΣ ΠΑΡΕΜΒΑΣΕΙΣ 
ΣΤΟ ΕΜΠΟΡΕΙΟ ΘΗΡΑΣ» από την Διεύθυνση Τεχνικών 
Υπηρεσιών του Δήμου Θήρας, βάσει των οποίων ελήφθη 
η εν λόγω απόφαση του Δημοτικού Συμβουλίου Θήρας. 

Η ασφάλεια οδικής κυκλοφορίας έως υλοποίησης 
των εν λόγω ρυθμίσεων, οι απαραίτητες σημάνσεις, η 
ενημέρωση των πολιτών που άπτονται των παραπάνω 
κυκλοφοριακών ρυθμίσεων καθώς και η υλοποίηση αυ¬ 
τών, αποτελούν μέριμνα και ευθύνη του Δήμου. 

Η παρούσα δεν καλύπτει και δεν υποκαθιστά λοιπές 
απαιτούμενες κατά νόμο προβλεπόμενες στην περίπτω¬ 
ση γνωμοδοτήσεις (π.χ Συμβουλίου Αρχιτεκτονικής) και 
αδειοδοτήσεις. 

Κατά της απόφασης αυτής μπορεί να ασκηθεί προσφυ¬ 
γή από οποιονδήποτε έχει έννομο συμφέρον ενώπιον 
του Υπουργού Υποδομών και Μεταφορών, μέσα σε δι¬ 
άστημα τριάντα (30) ημερών από τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιουνίου 2018 

Με εντολή Συντονιστή 
Αποκεντρωμένης Διοίκησης 
Ο Αναπληρωτής Προϊστάμενος 
Δ/νσηςΤεχνικού Ελέγχου 

ΚΩΝ/ΝΟΣ ΝΤΟΥΦΕΞΗΣ 




Τεύχος Β' 2438/26.06.2018 

Αριθμ. 3538/231839/Π .Ε.2017 (2) 

Έγκριση της 890/2017 απόφασης Δημοτικού 
Συμβουλίου Δήμου Λαρισαίων περί κυκλοφορι- 
ακών ρυθμίσεων. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

Ι.Τις διατάξεις του ν. 2503/1997 (ΦΕΚ 107Α') «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για τη Τοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης Πρό¬ 
γραμμα Καλλικράτης». 

3. Τον ν. 2696/1999 (ΦΕΚ 57Α') που αφορά στην κύ¬ 
ρωση του Κώδικα Οδικής Κυκλοφορίας, (ΚΟΚ), όπως 
τροποποιήθηκε και ισχύει. 

4. Το άρθρο 109 του ν. 2696/1999 (ΦΕΚ 57/Α7 
23.03.1999) περί Δημοσίευσης Αποφάσεων που εκδί- 
δονται κατ' εξουσιοδότηση του Κώδικα Οδικής Κυκλο¬ 
φορίας, στην Εφημερίδα της Κυβερνήσεως. 

5. Το π.δ. 138/2010 (ΦΕΚ 231 Α') «Οργανισμόςτης Απο¬ 
κεντρωμένης Διοίκησης Θεσσαλίας Στερεάς Ελλάδας». 

6. Το υπ' αριθμ. 15109/13.05.2013 έγγραφο της Δ/ 
νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Τις υπ'αριθμ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

8. Την υπ'αριθμ. πρωτ. οικ. 11181/136302/28.08.2017 
(ΑΔΑ: 6Δ5ΕΘΡ10-ΩΩ3) απόφαση του Συντονιστή 
της Αποκεντρωμένης Διοίκησης Θεσσαλίας Στερε¬ 
άς Ελλάδας με θέμα: «Τροποποίηση - συμπλήρωση 
της υπ' αριθμ. 9663/97430/2-9-2013 απόφασης της 
Γ.Γ.Α.Δ.Θ.-Στ. Ελ., όπως τροποποιήθηκε με την υπ'αριθμ. 
1122/9732/28.1.2014 απόφαση, αναφορικά με την άσκη¬ 
ση αρμοδιότητας σύμφωνα με τα άρθρα 52 και 52 Α του 
ν. 2696/1999, όπως ισχύει». 

9. Την υπ'αριθμ. 13917/15-05-17 απόφαση Υπ. Εσω¬ 
τερικών (ΦΕΚ 250/ΥΟΔΔ/26-5-17) περί διορισμού του 
Νικολάου Ντίτορα του Ευαγγέλου ως Συντονιστή της 
Αποκεντρωμένης Διοίκησης Θεσσαλίας - Στερεάς Ελ¬ 
λάδας. 

10. Τις διατάξεις του άρθρ. 56 του ν. 4257/2014 (ΦΕΚ 
93 Α') «Επείγουσες Ρυθμίσεις αρμοδιότητας Υπουργείου 
Εσωτερικών». 

11. Την υπ' αριθμ. ΔΜΕΟ/Θ/3050 (ΦΕΚ 2302/Β7 
16-09-2013) απόφαση Υπουργού Υποδομών, Μεταφο¬ 
ρών και Δικτύων, με θέμα: «Έγκριση Τεχνικών Οδηγιών 
κυκλοφοριακών παρεμβάσεων στο αστικό περιβάλλον 
για την εφαρμογή τους σε περιοχές σχολικών συγκρο¬ 
τημάτων και περιοχές με αυξημένη κίνηση στα πλαίσια 
βελτίωσης της οδικής ασφάλειας». 

12. Την υπ'αριθμ. ΔΥΟ/ΟΙΚ.1920 (ΦΕΚ 1053/Β/14-04-2016) 
απόφαση Υπουργού Υποδομών, Μεταφορών και Δικτύων, 
με θέμα: «Έγκριση Τεχνικών Οδηγιών για ποδηλατοδρόμους 
(Υποδομές ποδηλάτων)». 


13. Το υπ' αριθμ. πρωτ. 2874/173392/18-11-2013 έγ¬ 
γραφο της Γ.Γ. Αποκεντρωμένης Διοίκησης Θεσσαλίας 
Στερεάς Ελλάδας με θέμα: «Διευκρινίσεις - Οδηγίες περί 
Εγκρίσεων Κυκλοφοριακών Ρυθμίσεων οδικών δικτύων 
στους ΟΤΑ και στους χερσαίους χώρους λιμένων». 

14. Το με αρ. πρωτ. 18185/226753/27-12-2017 (αρ. 
πρωτ. ΔΙ.ΠΕ.ΧΩ.ΣΧ. 3538/231893/28-12-2017) έγγραφο 
της Δ/νσης Διοίκησης της Γεν. Δ/νσης Εσωτερικής Λει¬ 
τουργίας της Αποκεντρωμένης Διοίκησης με την οποία 
μας διαβιβάστηκε ως «νομοτύπως ληφθείσα» η υπ' αρ. 
890/20017 ΟΜΟΦΩΝΗ απόφαση Δ.Σ. Λαρισαίων (ΑΔΑ: 
6ΦΔΝΩΛΞ-ΞΑΘ), με τα συνημμένα της για τις συγκεκρι¬ 
μένες κυκλοφοριακές ρυθμίσεις. 

15. Το αρ. πρωτ. οικ. 176/13065/26-1 -2018 της Υπηρε¬ 
σίας μας προς το Υπουργείο Υποδομών και Μεταφορών 
για παροχή διευκρινήσεων - πληροφοριών ως προς διά¬ 
φορους προβληματισμούς για την εφαρμογή της κείμε¬ 
νης νομοθεσίας, στην μελέτη εφαρμογής του ΣΒΑΚ της 
Λάρισας που αποτέλεσε βάση για τις κείμενες μελέτες. 

16. Το με αρ. πρωτ. Δ.Ο.Υ./495/Φ.252/6-2-2018 (αρ. 
πρωτ. ΔΙ.ΠΕ.ΧΩ.ΣΧ 287/19084/7-2-2018) έγγραφο του 
Υπουργείο Υποδομών και Μεταφορών προς την υπη¬ 
ρεσία ως απάντηση του ανωτέρω εγγράφου 

17. Το με αρ. πρωτ. 287/19084/13-2-2018 της Υπηρε¬ 
σίας προς το Δήμο Λαρισαίων με το οποίο διαβιβάζεται 
το παραπάνω έγγραφο απαντήσεων του Υπουργείου 
και παρακαλείται ο Δήμος Λαρισαίων για εναρμόνιση 
των μελετών. 

18. Το με αρ. πρωτ. 4649/44098/23-3-2018 (αρ. πρωτ. 
ΔΙ.ΠΕ.ΧΩ.ΣΧ 737/44176/26-3-2018) έγγραφο της Γεν. 
Δ/νσης Χωροταξικής και Περιβαλλοντικής Πολιτικής, 
με το οποίο μας διαβιβάστηκε το με αρ. πρωτ. 7050/ 
14-2-2018 έγγραφο του Γραφείου Δημάρχου του Δήμου 
Λαρισαίων προς τον Δ/ντη της ΔΥΟ Τασιόπουλο με κοι¬ 
νοποίηση στον Γ.Γ. Υ.ΥΠΟ.ΜΕ. Βούρδα Αθανάσιο, περί 
παροχής διευκρινήσεων για τους δρόμους ήπιας κυκλο¬ 
φορίας καθώς και η απάντηση του ΥΠ.ΠΟ.ΜΕ. αρ. πρωτ. 
ΔΥΟ/879/Φ.252/19-3-2018. 

19. Το με αρ. πρωτ. οικ 816/48441/2-4-2018 έγγραφο 
της υπηρεσίας περί διευκρινήσεων για την οδική ασφά¬ 
λεια των χρηστών οδού ήπιας κυκλοφορίας 

20. Το με αρ. πρωτ. 14202/16-4-2018 (αρ. πρωτ. ΔΙ- 
ΠΕΧΩΣΧ 917/54945/17-4-2018) έγγραφο του τμήματος 
κυκλοφοριακών ρυθμίσεων της Δ/νσης Τεχνικών υπη¬ 
ρεσιών του Δήμου Λάρισας με θέμα την εξασφάλιση 
οδικής κυκλοφορίας όλων των χρηστών κατά την ανα- 
διαμόρφωση των οδών Κολοκοτρώνη, Λ. Κατσώνη και 
της οδού Κοραή. 

21 .Το με αρ. πρωτ. 917/54945/14-5-2018 έγγραφο της 
υπηρεσίας μας με το οποίο συντάχθηκαν παρατηρήσεις 
επί της μελέτης. 

22. Το με αρ.πρωτ. 19520/31-5-2018 (αρ. Πρωτ. 1428/ 
79372/31-5-2018 ΔΙΠΕΧΩΣΧ) έγγραφο του γραφείου 
Δημάρχου ως απάντηση του παραπάνω εγγράφου πα¬ 
ρατηρήσεων. 

23. Το με αρ. πρωτ. 20134/5-6-2018 (αρ. πρωτ. 
1473/81957/5-6-2018) έγγραφο του τμήματος κυκλο¬ 
φορίας ως απάντηση στο παραπάνω έγγραφο παρα¬ 
τηρήσεων. 

24. Με την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από την αρμόδια υπηρεσία του Δήμου 
Λαρισαίων και συμβάλλουν στην εξυπηρέτηση των πο¬ 
λιτών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση των μέτρων ρύθμισης κυκλοφορίας της 
υπ' αριθμ. 890/2017 απόφασης του Δημοτικού Συμβου¬ 
λίου του Δήμου Λαρισαίων με θέμα «Μελέτης κυκλοφο- 
ριακής ρύθμισης των οδών Κολοκοτρώνη (από Ηρώων 
Πολυτεχνείου έως Μανδηλαρά), Λ. Κατσώνη (από Μαν- 
δηλαρά έως 23ης Οκτωβρίου) και Κοραή (από Λ. Κατσώ¬ 
νη έως 28ης Οκτωβρίου) σύμφωνα με την αριθ. 75/2017 
Α.Ε.Π.Ζ», και σε συνδυασμό με το έγγραφο 14202/ 
16-4-2018 του Δήμου Λαρισαίων περί εξασφάλισης της 
οδικής κυκλοφορίας (από Ηρ. Πολυτεχνείου έως Μαν¬ 
δηλαρά), Λ. Κατσώνη (από Μανδηλαρά έως 28ης Οκτω¬ 
βρίου) και ειδικότερα: 

Αναδιαμόρφωση της οδού Κολοκοτρώνη (από Ηρ. 
Πολυτεχνείου έως Μανδηλαρά) 

Περιλαμβάνει τις παρακάτω παρεμβάσεις: 

Τμήμα από Ηρ. Πολυτεχνείου έως Ιουστινιανού 

• Εφαρμόζεται ανώτερο όριο ταχύτητας 20χλμ/ώρα. 

• Μονοδρόμηση της οδού Κολοκοτρώνη, δημιουργώ¬ 
ντας μια λωρίδα κυκλοφορίας μονής κατεύθυνσης πλά¬ 
τους 3,50γπ με δυνατότητα να κινηθούν όλα τα οχήματα, 
με φορά κίνησης από την οδό Ηρ. Πολυτεχνείου προς 
την οδό Ιουστινιανού. 

• Δημιουργία επτά (7) εσοχών στάθμευσης στην δεξιά 
πλευρά και δύο (2) εσοχών στάθμευσης στην αριστερή 
πλευρά παράλληλες στην οδό, κατά την φορά κίνησης 
από την οδό Ηρ. Πολυτεχνείου προς την οδό Ιουστινι¬ 
ανού. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

Τμήμα από Ιουστινιανού έως Γαλάτη 

• Εφαρμόζεται ανώτερο όριο ταχύτητας 20χλμ/ώρα. 

■ Μονοδρόμηση της οδού Κολοκοτρώνη, δημιουρ¬ 
γώντας μια λωρίδα κυκλοφορίας μονής κατεύθυνσης 
πλάτους 3,00ιη με δυνατότητα να κινηθούν όλα τα οχή¬ 
ματα, με φορά κίνησης από την οδό Ιουστινιανού προς 
την οδό Γαλάτη. 

• Δημιουργία τεσσάρων (4) εσοχών στάθμευσης στην 
δεξιά πλευρά παράλληλες στην οδό, κατά την φορά κί¬ 
νησης από την οδό Ιουστινιανού προς την οδό Γαλάτη. 

• Απαγόρευση στάσης και στάθμευση στην αριστερή 
πλευρά της οδού, κατά την φορά κίνησης από την οδό 
Ιουστινιανού προς την οδό Γαλάτη. 

• Δημιουργία ποδηλατοδρόμου μονής κατεύθυνσης 
πλάτους 1,50μ ο οποίος θα έχει κατεύθυνση από την 
οδό Γαλάτη προς την οδό Ιουστινιανού δηλ. αντίθετη με 
την κατεύθυνση κίνησης της λοιπής κυκλοφορίας και θα 
διαχωρίζεται σε σχέση με την λωρίδα κίνησης με νησίδα 
πλάτους 0,70μ, σε όλο το μήκος της οδού. 

Τμήμα από Γαλάτη έωςΤσιμισκή 

• Εφαρμόζεται ανώτερο όριο ταχύτητας 20χλμ/ώρα.. 


• Μονοδρόμηση της οδού Κολοκοτρώνη, δημιουρ¬ 
γώντας μια λωρίδα κυκλοφορίας μονής κατεύθυνσης 
πλάτους 3,00ητ με δυνατότητα να κινηθούν όλα τα οχή¬ 
ματα, με φορά κίνησης από την οδό Γαλάτη προς την 
οδόΤσιμισκή. 

• Δημιουργία τεσσάρων (4) εσοχών στάθμευσης στην 
δεξιά πλευρά παράλληλες στην οδό, κατά την φορά κί¬ 
νησης από την οδό Γαλάτη προς την οδό Τσιμισκή. 

Απαγόρευση στάσης και στάθμευση στην αριστερή 
πλευρά της οδού, κατά την φορά κίνησης από την οδό 
Γαλάτη προς την οδό Τσιμισκή. 

• Δημιουργία ποδηλατοδρόμου μονής κατεύθυνσης 
πλάτους 1,50μ ο οποίος θα έχει κατεύθυνση από την 
οδόΤσιμισκή προς την οδό Γαλάτη δηλ. αντίθετη με την 
κατεύθυνση κίνησης της λοιπής κυκλοφορίας και θα δι¬ 
αχωρίζεται σε σχέση με την λωρίδα κίνησης με νησίδα 
πλάτους 0,70μ, σε όλο το μήκος της οδού. 

Τμήμα απόΤσιμισκή έως Οικονόμου εξ Οικονόμων 

• Εφαρμόζεται ανώτερο όριο ταχύτητας 20χλμ/ώρα. 

• Μονοδρόμηση της οδού Κολοκοτρώνη, δημιουρ¬ 
γώντας μια λωρίδα κυκλοφορίας μονής κατεύθυνσης 
πλάτους 3,00ιη με δυνατότητα να κινηθούν όλα τα οχή¬ 
ματα, με φορά κίνησης από την οδόΤσιμισκή προς την 
οδό Οικονόμου εξ Οικονόμων. 

• Δημιουργία επτά (7) εσοχών στάθμευσης στην δεξιά 
πλευρά παράλληλες στην οδό, κατά την φορά κίνησης 
από την οδό Τσιμισκή προς την οδό Οικονόμου εξ Οι¬ 
κονόμων. 

■ Απαγόρευση στάσης και στάθμευση στην αριστε¬ 
ρή πλευρά της οδού καθώς και σε όλα τα τμήματα της 
οδού που βρίσκονται στην δεξιά πλευρά και δεν είναι 
διαμορφωμένα για χώροι στάθμευσης, κατά την φορά 
κίνησης από την οδόΤσιμισκή προς την οδό Οικονόμου 
εξ Οικονόμων. 

• Δημιουργία ποδηλατοδρόμου μονής κατεύθυνσης 
πλάτους 1,50μ ο οποίος θα έχει κατεύθυνση από την 
οδό Οικονόμου εξ Οικονόμων προς την οδό Τσιμισκή 
δηλ. αντίθετη με την κατεύθυνση κίνησης της λοιπής 
κυκλοφορίας και θα διαχωρίζεται σε σχέση με την λω¬ 
ρίδα κίνησης με νησίδα πλάτους 0,70μ, σε όλο το μήκος 
της οδού. 

Τμήμα από Οικονόμου εξ Οικονόμων έως Ηπείρου 
(περιλαμβάνει Βουλγαροκτόνου και Παπατσώνη) 

• Εφαρμόζεται ανώτερο όριο ταχύτητας 20χλμ/ώρα. 

• Μονοδρόμηση της οδού Κολοκοτρώνη, δημιουργώ¬ 
ντας μια λωρίδα κυκλοφορίας μονής κατεύθυνσης πλά¬ 
τους 3,00ιη με δυνατότητα να κινηθούν όλα τα οχήματα, 
με φορά κίνησης από την οδό Οικονόμου εξ Οικονόμων 
προς την οδό Ηπείρου. 

• Δημιουργία πέντε (5) εσοχών στάθμευσης στην δεξιά 
πλευρά παράλληλες στην οδό, κατά την φορά κίνησης 
από την οδό Οικονόμου εξ Οικονόμων προς την οδό 
Ηπείρου. 

■ Απαγόρευση στάσης και στάθμευση στην αριστε¬ 
ρή πλευρά της οδού καθώς και σε όλα τα τμήματα της 
οδού που βρίσκονται στην δεξιά πλευρά και δεν είναι 
διαμορφωμένα για χώροι στάθμευσης, κατά την φορά 
κίνησης από την οδό Οικονόμου εξ Οικονόμων προς 
την οδό Ηπείρου. 

■ Δημιουργία ποδηλατοδρόμου μονής κατεύθυνσης 
πλάτους 1,50μ ο οποίος θα έχει κατεύθυνση από την οδό 
Ηπείρου προς την οδό Οικονόμου εξ Οικονόμων δηλ. 
αντίθετη με την κατεύθυνση κίνησης της λοιπής κυκλο¬ 
φορίας και θα διαχωρίζεται σε σχέση με την λωρίδα κίνη¬ 
σης με νησίδα πλάτους 0,70μ, σε όλο το μήκος της οδού. 

■ Προτεραιότητα της οδού Ηπείρου έναντι της οδού 
Κολοκοτρώνη. 

Τμήμα από Ηπείρου έως Μανδηλαρά 

• Εφαρμόζεται ανώτερο όριο ταχύτητας 20χλμ/ώρα. 

■ Μονοδρόμηση της οδού Κολοκοτρώνη, δημιουρ¬ 
γώντας μια λωρίδα κυκλοφορίας μονής κατεύθυνσης 
πλάτους 3,00ιη με δυνατότητα να κινηθούν όλα τα οχή¬ 
ματα, με φορά κίνησης από την οδό Μανδηλαρά προς 
την οδό Ηπείρου. 

• Δημιουργία πέντε (5) εσοχών στάθμευσης στην δεξιά 
πλευρά παράλληλες στην οδό, κατά την φορά κίνησης 
από την οδό Μανδηλαρά προς την οδό Ηπείρου. 

• Απαγόρευση στάσης και στάθμευση στην αριστερή 
πλευρά της οδού καθώς και σε όλα τα τμήματα της οδού 
που βρίσκονται στην δεξιά πλευρά και δεν είναι διαμορ¬ 
φωμένα για χώροι στάθμευσης, κατά την φορά κίνησης 
από την οδό Μανδηλαρά προς την οδό Ηπείρου. 

■ Δημιουργία ποδηλατοδρόμου μονής κατεύθυνσης 
πλάτους 1,50μ ο οποίος θα έχει κατεύθυνση από την 
οδό Ηπείρου προς την οδό Μανδηλαρά δηλ. αντίθετη 
με την κατεύθυνση κίνησης της λοιπής κυκλοφορίας 
και θα διαχωρίζεται σε σχέση με την λωρίδα κίνησης με 
μη υπερβατό κράσπεδο, ελάχιστου πλάτους 0,30 μ. και 
ύψους 0,15-0,17 μ, σε όλο το μήκος της οδού. 

■ Προτεραιότητα της οδού Ηπείρου έναντι της οδού 
Κολοκοτρώνη. 

Για την ενίσχυση και την εξασφάλιση της οδικής ασφά¬ 
λειας των χρηστών που κινούνται είτε στο δεξιό είτε στο 
αριστερό πεζοδρόμιο κατά τη φορά κίνησης των οχημά¬ 
των, θα διατηρηθούν οι ήδη υπάρχουσες δενδροστοιχίες 
και τα φωτιστικά και επιπλέον εκεί που θα κριθεί απαραί¬ 
τητο θα γίνει χρήση προστατευτικών εμποδίων μορφής 
Π ή κιγκλιδώματος με ύψος 80εκ και μέγιστο μήκος 1,50μ 
με απόσταση μεταξύ τους 1 μ ή εναλλακτικά με την τοπο¬ 
θέτηση αστικού εξοπλισμού (ζαρντινιέρες καθιστικών) 
έξω από το όριο της ελεύθερης ζώνης όδευσης. 

Για τη συνύπαρξη πεζών και ποδηλάτων στην αριστε¬ 
ρή πλευρά της οδού κατά τη φορά κίνησης των οχημά¬ 
των (μονός ποδηλατοδρόμος με αντίρροπη κίνηση) δε 
θα τοποθετηθούν προστατευτικά εμπόδια, αντί αυτού θα 
απαιτηθεί περίοδος προσαρμογής με ανάλογες δράσεις 
ενημέρωσης. 

Αναδιαμόρφωση της οδού Λ. Κατσώνη (από Μανδη¬ 
λαρά έως 23ης Οκτωβρίου) 

Περιλαμβάνει τις παρακάτω παρεμβάσεις: 

Τμήμα από Μανδηλαρά έως Κανάρη 

• Εφαρμόζεται ανώτερο όριο ταχύτητας 20χλμ/ώρα. 

• Μονοδρόμηση της οδού Λ. Κατσώνη, δημιουργώντας 
μια λωρίδα κυκλοφορίας μονής κατεύθυνσης πλάτους 
3,00ιη με δυνατότητα να κινηθούν όλα τα οχήματα, με 
φορά κίνησης από την οδό Κανάρη προς την οδό Μαν¬ 
δηλαρά. 


• Δημιουργία μιας (1) εσοχής στάθμευσης στην δεξιά 
πλευρά και επτά (7) εσοχών στάθμευσης στην αριστερή 
πλευρά παράλληλες στην οδό, κατά την φορά κίνησης 
από την οδό Κανάρη προς την οδό Μανδηλαρά. 

• Απαγόρευση στάσης και στάθμευση στην δεξιά και 
αριστερή πλευρά της οδού, σε όλα τα τμήματα της οδού 
που δεν είναι διαμορφωμένα για χώροι στάθμευσης, 
κατά την φορά κίνησης από την οδό Κανάρη προς την 
οδό Μανδηλαρά. 

■ Δημιουργία ποδηλατοδρόμου μονής κατεύθυνσης 
πλάτους 1,50μ ο οποίος θα έχει κατεύθυνση από την 
οδό Μανδηλαρά προς την οδό Κανάρη δηλ. αντίθετη με 
την κατεύθυνση κίνησης της λοιπής κυκλοφορίας και θα 
διαχωρίζεται σε σχέση με την λωρίδα κίνησης - στάθμευ¬ 
σης με νησίδα πλάτους 0,70μ, σε όλο το μήκοςτης οδού. 

Τμήμα από Κανάρη έως Κοραή -Νικοτσάρα 

• Εφαρμόζεται ανώτερο όριο ταχύτητας 20χλμ/ώρα. 

• Μονοδρόμηση της οδού Λ. Κατσώνη, δημιουργώντας 
μια λωρίδα κυκλοφορίας μονής κατεύθυνσης πλάτους 
3,00ιη με δυνατότητα να κινηθούν όλα τα οχήματα, με 
φορά κίνησης από την οδό Κανάρη προς την οδό Κο¬ 
ραή - Νικοτσάρα. 

• Δημιουργία οκτώ (8) εσοχών στάθμευσης στην δεξιά 
πλευρά παράλληλες στην οδό, κατά την φορά κίνησης 
από την οδό Κανάρη προς την οδό Κοραή - Ν ικοτσάρα. 

• Απαγόρευση στάσης και στάθμευση στην αριστερή 
πλευρά της οδού, κατά την φορά κίνησης από την οδό 
Κανάρη προς την οδό Κοραή - Νικοτσάρα. 

• Δημιουργία ποδηλατοδρόμου μονής κατεύθυνσης 
πλάτους 1,50μ ο οποίος θα έχει κατεύθυνση από την οδό 
Κοραή - Νικοτσάρα προς την οδό Κανάρη δηλ. αντίθετη 
με την κατεύθυνση κίνησης της λοιπής κυκλοφορίας και 
θα διαχωρίζεται σε σχέση με την λωρίδα κίνησης με νη¬ 
σίδα πλάτους 0,70μ, σε όλο το μήκος της οδού. 

Τμήμα από Κοραή -Νικοτσάρα έως 23ης Οκτωβρίου 
(περιλαμβάνει και την Κούμα) 

• Εφαρμόζεται ανώτερο όριο ταχύτητας 20χλμ/ώρα. 

• Μονοδρόμηση της οδού Λ. Κατσώνη, δημιουργώντας 
μια λωρίδα κυκλοφορίας μονής κατεύθυνσης πλάτους 
3,00ιη με δυνατότητα να κινηθούν όλα τα οχήματα, με 
φορά κίνησης απάτην οδό Κοραή - Νικοτσάρα προςτην 
23ης Οκτωβρίου. 

■ Δημιουργία έντεκα (11) εσοχών στάθμευσης στην 
δεξιά πλευρά παράλληλες στην οδό, κατά την φορά κί¬ 
νησης από την οδό Κοραή - Νικοτσάρα προς την 23ης 
Οκτωβρίου. 

• Απαγόρευση στάσης και στάθμευση στην αριστερή 
πλευρά της οδού, κατά την φορά κίνησης από την οδό 
Κοραή - Νικοτσάρα προς την 23ης Οκτωβρίου. 

• Δημιουργία ποδηλατοδρόμου μονής κατεύθυνσης 
πλάτους 1,50μ ο οποίος θα έχει κατεύθυνση από την οδό 
23ης Οκτωβρίου προς την οδό Κόρα - Νικοτσάρα δηλ. 
αντίθετη με την κατεύθυνση κίνησης της λοιπής κυκλοφο¬ 
ρίας και θα διαχωρίζεται σε σχέση με την λωρίδα κίνησης 
με νησίδα πλάτους 0,70μ, σε όλο το μήκος της οδού. 

• Προτεραιότητα της οδού 23ης Οκτωβρίου έναντι της 
οδού Λ. Κατσώνη. 

Για τη συνύπαρξη πεζών και ποδηλάτων στην αριστε¬ 
ρή πλευρά της οδού κατά την φορά κίνησης των όχημά- 

των (μονός ποδηλατοδρόμος με αντίρροπη κίνηση) δεν 
θα τοποθετηθούν προστατευτικά εμπόδια, αντί αυτού θα 
απαιτηθεί περίοδος προσαρμογής με ανάλογες δράσεις 
ενημέρωσης. 

Δεν θα απαιτηθούν πρόσθετα μέτρα για την ενίσχυση 
και την εξασφάλιση της οδικής ασφάλειας των χρηστών 
που κινούνται είτε στο δεξιό - αριστερό πεζοδρόμιο 
κατά τη φορά κίνησης των οχημάτων, αντί αυτών θα 
διατηρηθούν οι ήδη υπάρχουσες δεντροστοιχίες και τα 
φωτιστικά. 

Αναδιαμόρφωση της οδού Κοραή (από Λ. Κατσώνη 
έως 28ης Οκτωβρίου) 

Περιλαμβάνει τις παρακάτω παρεμβάσεις: 

• Εφαρμόζεται ανώτερο όριο ταχύτητας 20χλμ/ώρα 

• Μονοδρόμηση τουτμήματοςτης οδού Κοραή, δημι¬ 
ουργώντας μια λωρίδα κυκλοφορίας μονής κατεύθυνσης 
πλάτους 3,50ητ με δυνατότητα να κινηθούν όλα τα οχή¬ 
ματα, με φορά κίνησης από την οδό Λ. Κατσώνη προς 
την οδό 28ης Οκτωβρίου. 

• Δημιουργία έξι (6) εσοχών στάθμευσης στην αριστε¬ 
ρή πλευρά και οκτώ (8)εσοχών στάθμευσης στην δεξιά 
πλευρά παράλληλες στην οδό,κατά την φορά κίνησης 
από την οδό Λ. Κατσώνη προς την οδό 28ης Οκτωβρίου. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

• Π ροτεραιότητα της οδού 28ης Οκτωβρίου έναντι της 
Κοραή 

Για την ενίσχυση κι εξασφάλιση της οδικής ασφάλει¬ 
ας των χρηστών που κινούνται στο δεξιό - αριστερό 
πεζοδρόμιο κατά τη φορά κίνησης των οχημάτων, θα 
διατηρηθούν οι ήδη υπάρχουσες δενδροστοιχίες και τα 
φωτιστικά και επιπλέον εκεί που θα κριθεί απαραίτητο, 
θα γίνει χρήση προστατευτικών εμποδίων μορφής Π ή 
κιγκλιδώματος με ύψος 80εκ και μέγιστο μήκος 1,50μ με 
αποστάσεις μεταξύ τους 1 μ ή εναλλακτικά με την τοπο¬ 
θέτηση αστικού εξοπλισμού (ζαρντινιέρες, καθιστικών) 
έξω από το όριο της ελεύθερης ζώνης όδευσης 

Επιπλέον τονίζεται για όλες τις οδούς, η εναλλαγή στα 
υλικά επίστρωσης των δαπέδων και ο οπτικός διαχωρι¬ 
σμός αυτών (χρωματισμός) θα σηματοδοτεί και τις εκά- 
στοτε χρήσεις ή κινήσεις. Θα υπάρχει επαρκής φωτισμός 
τις βραδινές ώρες. 

Επίσης ο Δήμος Ααρισαίων τόσο κατά την κατασκευή 
όσο και κατά την χρήση της οδού θα διοργανώνει συνε¬ 
χείς καμπάνιες προβολής των μέτρων για την ευαισθη- 
τοποίηση των χρηστών της οδού. 

Η κατακόρυφη και οριζόντια σήμανση της περιοχής 
μελέτης που απαιτείται στην περιοχή επέμβασης, καθώς 
και οι τυπικές διατομέςτων οδών, φαίνονται στα συνημ¬ 
μένα σχέδια της απόφασης 890/2017 του Δ.Σ. Βόλου. Η 
θέση των πινακίδων στο σχέδιο είναι ενδεικτική και η 
τελική και ακριβής τοποθέτησή τους θα προσδιοριστεί 
από την επιβλέπουσα Υπηρεσία στα πλαίσια της έγκρι¬ 
σης της μελέτης εφαρμογής της σήμανσης σύμφωνα με 
το άρθρο 10 παρ. 2 του ΚΟΚ. 

Οι διαπλατύνσεις, οι διαμορφώσεις των νέων πεζοδρο¬ 
μίων και η όδευση τυφλών καθώς και όλες οι υποδομές 
για ΑμΕΑ (ράμπες) θα γίνουν σύμφωνα με τις αντίστοιχες 
προδιαγραφές. 


Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Οι τοποθετούμενες πινακίδες σήμανσης πρέπει να 
είναι κατασκευασμένες και τοποθετημένες σύμφωνα με 
τις σχετικές προδιαγραφές του Υπουργείου Υποδομών, 
Μεταφορών και Δικτύων, όπως και τα υλικά και η εφαρ¬ 
μογή της οριζόντιας σήμανσης. 

5. Με την παρούσα απόφαση δεν νομιμοποιούνται 
τυχόν παράνομες ενέργειες. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα εγκρίθηκαν με 
την υπ' αριθμ. 890/2017 απόφαση του Δημοτικού Συμ¬ 
βουλίου Δήμου Ααρισαίων. 

8. Να τηρούνται απαρέγκλιτα τα όσα ορίζονται στο 
(11) και (12) σχετικό. 

9. Το παρόν έγγραφο δεν υποκαθιστά απαιτούμενες 
άλλες εγκρίσεις ή άδειες που πρέπει να ληφθούν για την 
υλοποίηση των εν λόγω κυκλοφοριακών ρυθμίσεων. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα κι ευθύνη του Δήμου Ααρισαίων. 

Κατά της απόφασης αυτής μπορεί να ασκηθεί προσφυ¬ 
γή από οποιονδήποτε έχει έννομο συμφέρον ενώπιον 
του Υπουργού Υποδομών, Μεταφορών και Δικτύων μέσα 
σε διάστημα τριάντα (30) ημερών από τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 13 Ιουνίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


Αριθμ. 38564 _ (3) 

Αναστολή λειτουργίας ΕΠΑ.Σ. Μαθητείας Υμητ¬ 
τού. 

Η ΔΙΟΙΚΗΤΡΙΑ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του β.δ. 404/1971 (ΦΕΚ 123/Α71971) 
και β.δ. 405/1971 (ΦΕΚ 123 /Α'/71), όπως ισχύουν, 

2. τις διατάξεις του ν. 3475/2006 (ΦΕΚ 146/Α7 

13- 7-2006), 

3. τις διατάξεις της κοινής υπουργικής απόφασης 
40041/2007 (ΦΕΚ 639/Β727-4-2007), 

4. τις διατάξεις του ν. 4386/2016 (ΦΕΚ 83/Α711 -5-2016), 

5. τις διατάξεις του άρθρου 25 του ν. 4144/2013 (ΦΕΚ 
88/Α718.04.2013), 

6. τις διατάξεις του άρθρου 64 του ν. 3996/2011 (ΦΕΚ 
170/Β75-8-2011), 

7. την απόφαση Διοικήτριας ΟΑΕΔ με αρ. 63544/ 

14- 9-2017 (ΦΕΚ 341 7/Β728-9-2017), 

8. το με αρ. 84/17-5-2018 Υ.Σ. της Δ/νσης Αρχικής Επ/ 
κης Εκπ/σης και Κατάρτισης, 


9. το γεγονός ότι από την παρούσα απόφαση δεν προ- 
καλείται δαπάνη, αποφασίζουμε: 

την αναστολή λειτουργίας της ΕΠΑ.Σ. Μαθητείας Υμητ¬ 
τού για το σχολικό έτος 2018-19, στην οποία λειτουργού¬ 
σε η ειδικότητα «Τεχνιτών Εργαλειομηχανών». 

Η απόφαση αυτή της οποίας η ισχύς της αρχίζει από 
τη δημοσίευσή της να δημοσιευθεί στην Εφημερίδα της 
Κυβερνήσεως. 

Άλιμος, 11 Ιουνίου 2018 
Η Διοικήτρια 
ΜΑΡΙΑ ΚΑΡΑΜΕΣΙΝΗ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτίττΐ^ ι :■ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























